钦定古今图书集成/方舆汇编/边裔典/第113卷 > 《御虏议》袁淑
## 钦定古今图书集成/方舆汇编/边裔典/第113卷 > 《御虏议》袁淑

淑，元嘉末为御史中丞。时索虏南侵，至瓜步，太祖使百官议防御之术，淑上议：

臣闻“函车之兽，离山必毙；绝波之鳞，宕流则枯。”羯寇
遗丑，趋致畿甸，蚁萃螽集，闻已崩殪。天险岩旷，地限
深遐，故全魏戢其图，盛晋辍其议，情屈力殚，气挫勇
竭，谅不虞于来临，本无怵于能济矣。乃者燮定携远，
阻违授律，由将有弛拙，故士少斗志，围溃之众，匪寇
倾沦，攻制之师，空自班散。济西劲骑急战蹴旅，淮上
训卒，简备靡旗。是由绥整寡衷，戎昭多昧，遂使拷潞
入患，泉伊来扰，纷殄姬风泯毒，禹绩，腾书有渭阴之
迫，县锋均咸阳之警。然而切揣虚实，伏匿先彰，挍索
伎能，谲诡既显。绵地千里，弥行阻深，表里踬碍，后先
介逼，舍陵衍之习，竞湍沙之利。今虹见萍生，土膏泉
动，津陆陷溢，痁祸洊兴，刍槁已单，米粟莫系。水㝢衿
带，进必倾霣；河溢扁固，𨓆亦隳灭。所谓“栖乌于烈火
之上，养鱼于丛棘之中。”或谓损缓江右，宽缮淮内，窃谓拯扼闽城，《旧史》为允；弃远凉土，前言称非。限此要
荒，犹弗委割。况联被京国，咫尺神甸，数州摧扫，列邑
歼痍，山渊反复，草木涂地。今丘赋千乘，井笇万集，肩
摩倍于长安，缔袂百于临淄，什一而籍，实慊民愿，履
亩以税，既洽农和，户竞战心，人含锐志，皆欲赢粮请
奋，释纬乘城。谓宜悬金铸印，要壮果之士；重币甘辞，
招摧决之将，举荐板筑之下，抽登台皂之间，赏之以
焚书，报之以相爵。俄而招才贺阙，异能间至，戎贪而
无谋，肆而不整，迷乎向背之次，谬于合散之宜，犯军
志之“极害，触兵家之甚讳，咸畜愤矣，佥策战矣，称愿
影从，谣言缗命。宜选敢悍数千，鹜行潜掩，偃旗裹甲，
钳马衔枚，会稽而起，晨压未阵，旌噪乱军，火鼓四临，
使景不暇移，尘不及起，无不禽铩兽詟，冰解雾散，埽
洗哨类，漂卤浮山。如有决罦漏网，逡窠逗穴，命淮汝
戈船，遏其还迳，兖部劲卒，梗其归涂，必翦元雄，悬首
麾下，乃将只轮不返，战轊无旋”矣。于是信臣腾威，武
士缮力，缇组接阴，鞞柝联响。若其伪遁羸张，出没无
际，楚言汉斾，显默如神，固已日月蔽亏，川谷荡𧵍，负
塞残孽，阻山烬党，收险窃命，凭城借土。则当因威席
卷，乘机芟剿，泗汴秀士，星流电烛，徐阜严兵，雨凑云
集。蹶乱桑溪之北，摇溃瀚海以南。绝其心根，弗使能
植；衔索之枯，几何不蠹。是由涸泽而渔，焚林而狩，若
浚风之儛轻箨，杲日之拂浮霜。既而尉洽荷掠之馀，
望吊网悲之鬼。然后天行枢运，猋举烟升，青盖西巡，
翠华东幸，经启州野，涤一轸策，俾高阙再勒，燕然后
铭。方乃奠山沈河，创礼辑策，阐燿炎昊之遗则，贯轶
商夏之旧文；今众贾拳勇，而将术疏怯。意者稔泰日
积，承平岁久，邑无惊赴之急，家缓馈战之勤，阙阅训
之礼，简参属之饰。且亦荐采之法，庸未蔇欤。若乃邦
造里选，攉论深切，躬擐尽幽，斩带寻远。设有沈明能
照，俊伟自宣，诚感泉雨，流通金石，气慑飞贲，知穷苴
起。审邪正顺逆之数，达昏明损益之宜。能揆合民心，
愚叡物性，登丹墀而敷策，蹑青蒲而扬谋，上说辰鉴，
下弭素言，安民纾国，救灾恤患，则宜拔过宠贵之上，
褒陞戚旧之右，别其旗章，荣其班禄，出得专誉，使不
禀命。降席折节，同广武之请；设坛致礼，均淮阴之授，
必有要盟之功，窃符之捷。夷裔暴狠，内外侮弃，始附
之众，分茷无序。蛊以威利，势必携离，首顺之徒，靡然
自及。今涞绎故典，瀍土缨緌，翦焉幽播，折首凶狡。是
犹眇者愿明，痿之思步，动商遄会，功终易感。劫晋在
于善觇，全郑实寄良谍，多纵反间，汨惑心耳，发险易
之前，抵兴丧之术，冲其猜伏，拂其嫌嗜，汨以连率之
贵，饵以析壤之资，罄笔端之用，展辞锋之锐，振辩则
坚围可解，驰羽而岩邑易倾，必府鬲土崩，枝干瓦裂，
故燕乐相侮，项范交疑矣。或乃言约功深，事尔迩广，
齐圉反驾，赵养还君，尽舆诵之道，毕能事之效。臣幸
得出内层禁，游心明代，泽与身泰，恩随年行，无以逢
迎昌运，润饰鸿法。今涂有遗，镞虿未息，蜂敢思凉识，
少酬闳施。但坐幕既乏昭文，免胄不能致果。窃观都
护之边论，属国之兵谟，终晁之抗辞，杜、耿之言事，咸
云及经之棘，犹阙上笇；烛郛之敬，裁收下策。自耻懦
木，智不综微，敢露昧见，无会昭采。